wickkiey/tamil-wikipedia-chunked huggingface dataset:
# வியட்நாமியத் திரைப்படம்

## வரலாறு

### தொடக்கநிலைத் திரைப்படங்கள்

வியட்நாமிய அறிவாளிகளின் குழுவொன்று 1920 களில் குவாங்கி திரைப்படக் குழுமத்தை கனாய் நகரில் உருவாக்கியது. அது கை தின் பேரரசரின் இறுதிச் சடங்கையும் பாவோ தைய் அரசரின் அரசிழப்பையும் ஆவணப்படங்களாகப் பிடித்து வெளியிட்டது. மேலும், *மோத் தோங் கேம் தாவு துவோசு நிகுவா* (*குதிரைக்கொரு பணம்*) எனும் பேசாத படத்தையும் வெளியிட்டது.
முதல் பேசும்படங்கள் 1937 முதல் 1940 வரையிலான காலகட்டத்தில் வெளியிடப்பட்டன. *திரான் வோய் தின்* (*காதலில் உண்மையாக*), *கூசு காய் கோவான்* (*வெற்றிப் பாடல்*) *தோயத் சோ மா* (*தோயத்தின் கமுக்கமான பேய்கள்*) ஆகிய படங்களைக் கனாய் நகர ஆசியத் திரைப்படக்குழு கலைஞர் தாம்தன் அவர்களின் பங்களிப்போடு எடுத்து வெளியிட்டது. திரான் தான் கியாவு தலைமையில் இயங்கிய வியட்நாம் திரைப்படக் குழு *மோத் புவோய் சியேவு திரேன் சாங் சூவுலோங்* (*மேக்காங் ஆற்றில் மாலையில்*), *தாய் பாப் இரவு தோ* (*செந்தாடி கட்டுவிப்பாளன்*) ஆகிய படங்களை வெளியிட்டது.  
*சான் தோங் மா* (*பேய் வயல்*), *திரான் போங் பா* (*புயல்*)எனும் இரண்டு படங்கள் ஆங்காங்கில் 1937 இலும் 1938 இலும் வியட்நாம் நடிகர்களையும் வியட்நாம் உரையாடலையும் கொண்டு எடுக்கப்பட்டன. இவை நிதியீட்ட முடியாமல் தோல்வியுற்றன.  
அரசின் தகவல் பரப்புரை அமைச்சகம் 1945 இல் திரைப்படத் துறையை உருவாக்கி இந்தோசீனப் போர்களைத் *திரான் மோசு கோவா* (*மோசு கோவாப் போர்*) ஆகிய ஆவணப்படங்களில் 1948 இல் பதிவு செய்தது; பிறகு, *திரான் தோங் கே* (*தோங் கே போர்*) ஆவணப்படம் 1950 இலும் *சேன் தாங் தாய் பாசு* (*வடமேற்கு வெற்றி*) ஆவணப்படம் 1952 இலும் *வியட்நாம் திரேன்துவோங் தாங் இலோய் * (*வெற்றி நோக்கி வியட்நாம்*) ஆவனப்படம் 1953 இலும் *தியேன் பியேன் பூ* ஆவணப்படம் 1954 இலும் எடுக்கப்பட்டன.
# வியட்நாமியத் திரைப்படம்

## வரலாறு

### போராட்டக் காலத்தில்

இந்தோசீனப் போர் முடிவுற்று, தென்வியட்நாமும் வடக்கு வியட்நாமும் உருவாகிய பிறகு, இரு வியட்நாமியத் திரைப்பட்த் தொழிலகங்கள் கனாயிலும் சாய்கோனிலும் இயங்கின; முன்னது ஆவணப்படங்களிலும் திரைநாடகங்களிலும் கவனம் செலுத்த, பின்னது போர், நகைச்சுவைக் கேளிக்கைப் படங்களிலும் கவனம் செலுத்தியது.  
கனாயில் வியட்நாம் திரைப்படக் கலைக்கூடம் 1956 இல் நிறுவப்பட்டது; கனாய்த் திரைப்படப் பள்ளி 1959 இல் திறக்கப்பட்டது. வியட்நாம் மக்கள் குடியரசு முதல் திரைப்படமாக, நிகுயேன் கோங் நிகியால் இயக்கப்பட்ட, *சுங் மோத் தோங் சாங்* (*ஒருங்கே ஒரே ஆற்றில்*) வெளியாகியது. மேலும், 1950 இல் *தாங் தோய் தாங் சாவோ* (*நரிக்கான சரியான தண்ட்னை*) எனும் அசைவூட்டப் படமும் வெளியாகியது.
# வியட்நாமியத் திரைப்படம்

## வரலாறு

### வியட்நாம் ஒருங்கிணைப்பின் பிறகு

வியட்நாம் போர் முடிவுற்று, தென்வியட்நாமும் வடக்கு வியட்நாமும் ஒருங்கிணைந்த்தும், முந்தைஅய் தென்வியட்நாமின் கலைக்கூடங்கள் சமவுடைமை நடப்பியல் சார்ந்த திரைப்படங்களை வெளியிட்டன. வியட்நாம் திரைப்படங்கள் எண்ணிக்கையி கூடி, போர்க்காலத்தில் 3 ஆக இருந்த்ந் நிலை மாறி 1978 ஆம் ஆண்டுக்குப் பிறகு, 20 அளவுக்கு உயர்ந்தது.  
போருக்குப் பின்னரான திரைப்படங்கள் புரட்சியில் விளைந்த வீரப்பெற்றிகளைக் கொண்டாடின; போர்த்துன்பங்களினை விரிவாக்க் காட்டின; போருக்குப் பிந்தைய மீள்கட்டுமானச் சிக்கல்களை விதந்தோதின. இக்காலத்துக்குப் பின்னரான திரைப்படங்களாக, *மூவா கியோசுவோங்* (*சுறாவளிப் பருவம்*) 1978 இலும் *சான் தோங் கோவாங்* (*கடும்வயற் பணி*) 1979 இலும் வெளியாகின.
# வியட்நாமியத் திரைப்படம்

## வரலாறு

### நிகழ்காலத் திரைப்படங்கள்

வியட்நாம் சந்தைப் பொருளியலுக்கு 1986 இல் மாறியதும், வியட்நாம் திரைப்படத் தொழிலை முடக்கியது; அதுமுதல் இத்துறை தொலைக்காட்சி, காணொளித் தொழிநுட்பங்களோடு போட்டியிட நேர்ந்தது. 1987 ஆம் ஆண்டுக்குப் பின்னர் திரைப்படங்களின் வெளியீடு வேகமாக வீழ்ச்சி கண்டது.  
என்றாலும் கலைச் சுற்றகம் வழியாக பல திரைப்படங்கள் வெளியிடப்பட்டு பார்க்கப்பட்டன. இவற்றில், [திரான் வான் தோயின் *Hà Nội trong mắt ai?* (*கனாய், யார் பார்வையில்?*, 1983), *Chuyện tử tế* (*நன்னடத்தையின் கதை*, 1987), திரான் ஆன் திராவின் *Người công giáo huyện Thống Nhất* (*தோங் நிகாத் மாவட்டக் கத்தோலிக்கர்*, 1985), திரான் வூவின் *Anh và em* (*நாற்றுகள்*, 1986), தாங் நாத் மின் அவர்களின் *Cô gái trên sông* (*ஆற்றங்கரையில் ஓர் இளம்பெண்*, 1987), நிகுயேன் காசு உலோயின் *Tướng về hưu* (*ஓய்வுபெற்ற படைத்தளபதி*), தாங் நாத் மின்னின் *Mùa ổi* (*கொய்யாக்கனி பருவம்*, 2001) ஆகியன அடங்கும்.
# கிழக்குப் பிராந்தியம், சிங்கப்பூர்

**வட கிழக்கு சமூக மேம்பாட்டுக் கவுன்சில்**
- தேஸ்மண்ட் சூ
**தென் கிழக்கு சமூக மேம்பாட்டுக் கவுன்சில்**
- மலாய்கி உஸ்மான்
| area_footnotes =
| area_total_km2 = 93.1
| population_as_of = 2015
| population_footnotes =  
அதுமட்டுல்லாமல் சாங்கி விமானப்படைத்தளம், சாங்கி கடற்படைத்தளம், 1936 இல் பிரித்தானியர்களால் கட்டப்பட்ட சிங்கப்பூரின் பழமையான சிறைச்சாலை ஆகியவை அமைந்துள்ளன.
# கிழக்குப் பிராந்தியம், சிங்கப்பூர்

## புவியியல்

93.1 கிமீ 2 (35.9 சதுர மைல்) பரப்பளவில் அமைந்துள்ள இப்பகுதி சிங்கப்பூர் தீவின் கிழக்கு மூலையில் அமைந்துள்ளது வட மேற்குப் பகுதியில் வட-கிழக்கு பிரந்தியம் தென் மேற்குப்பகுதியில் மத்தியப் பிராந்தியம் மற்றும் வடக்குப் பகுதியில் வடகிழக்கு தீவுகளுடன் நதி எல்லைகளை பகிர்ந்து கொண்டுள்ளன.
# கிழக்குப் பிராந்தியம், சிங்கப்பூர்

## அரசு

கிழக்கு பிராந்தியமானது இரண்டு வெவ்வேறு சமூக மேம்பாட்டு மன்றங்களால் உள்நாட்டில் நிர்வகிக்கப்படுகிறது. வடகிழக்கு சமூக மேம்பாட்டு மன்றம் ( North East CDC) மற்றும் தென் கிழக்கு சமூக மேம்பாட்டு மன்றம் (South East CDC) ஆகியவை ஆறு வெவ்வேறு திட்டமிடல் பகுதிகளாக பிரிக்கப்பட்டுள்ளன.
# கிழக்குப் பிராந்தியம், சிங்கப்பூர்

## அரசு

### திட்டமிடல் பகுதிகள்

| திட்டமிடல்
பகுதி | பரப்பளவு (km<sup>2</sup>) | மக்கட்தொகை | அடர்த்தி (/km<sup>2</sup>) |
| --- | --- | --- | --- |
| பிடோக் | 21.69 | 289,750 | 13,360.5 |
| சாங்கி | 40.61 | 2,530 | 62.3 |
| சாங்கி வளைகுடா | 1.7 | 0 | 0 |
| பாசிர் ரிஸ் | 15.02 | 139,890 | 9,313 |
| பாயா லெபார் | 11.69 | 40 | 3.4 |
| தெம்பினிஸ் | 20.89 | 261,230 | 12,506.2 |
# கிழக்குப் பிராந்தியம், சிங்கப்பூர்

## பொருளாதாரம்

பிடோக், சாங்கி, பாசிர் ரிஸ், தெம்பினிஸ் மற்றும் பயா லெபார் ஆகிய திட்டமிடல் பகுதிகளிலுள்ள தொழில் பேட்டைகளின் உற்பத்திகள் மூலம் இப்பிராந்தியத்தின் பெரும்பகுதி பொருளாதார செயல்பாடுகளை உருவாக்குகின்றன. பாசிர் ரிஸ் மற்றும் தெம்பினிஸ் பகுதிகளில் மெல்லப்பச் சில்லு புனைவு பூங்கா, பல பெரிய அரைக்கடத்தி தயாரிப்பு நிறுவனங்களான குளோபல் பவுண்டரீஸ், யுஎம்சி, எசுஎசுஎம்சி மற்றும் சில்ட்ரானிக் போன்றவை இயங்குகின்றன. ஐபிஎம் நிறுவனம் 90 மில்லியன் அமெரிக்க டாலர் மதிப்பிலான தொழில்நுட்ப பூங்காவை தெம்பினிஸ் தொழிற்சார் நிழற்சாலையில் நிறுவி அதன் சீ அமைப்புச் சட்டகம் மற்றும் உயர்தர திறன் அமைப்புகளை ஆசியா முழுவதும் அதன் வாடிக்கையாளர்களுக்கு வழங்கி வருகிறது.  
சிங்கப்பூர் வான்வழி நிறுவனத்தின் தலைமையிடம் சாங்கியில் உள்ள சாங்கி விமான நிலையத்தில் செயல்படுகிறது. சில்க் ஏர் நிறுவன தலைமையிடமும் சிங்கப்பூர் வான்வழிச் சேவையின் சூப்பர்அப் 1இல் ஐந்தாவது மாடியில் இயங்குகிறது. சிங்கப்பூர் வான்வழி சரக்குப் போக்குவரத்தின் தலைமை அலுவலகம் சாட்ஸ் வானூர்திக் கட்டண சரக்கு முனையம் 5 ல் (SATS Airfreight Cargo Terminal 5) அமைந்துள்ளது. ஜெட் ஸ்டார் ஆசியா, ஸ்கூட் மற்றும் வலூ ஏர் ஆகிய வான்வழி நிறுவனங்களின் தலைமை அலுவலகங்களும் சாங்கி விமான நிலையத்தின் முதலாவது முனையத்தில் இயங்கி வருகின்றன. டைகர் வான்வழியின் தலைமை அலுவலகம் சாங்கி மையத் தொழிற்பூங்கா ஒன்றில் அமைந்துள்ள ஹனிவெல் கட்டிடத்தில் இயங்கி வருகிறது.
# கிழக்குப் பிராந்தியம், சிங்கப்பூர்

## கல்வி

கிழக்குப்பிராந்தியத்தில் அமைந்திருக்கும் பல நகரங்களில் இப்பகுதி வாழ் மக்களுக்கு முன் பருவக் கல்வி முதல் தொடக்கக் கல்வி தொடக்கம் மேல்நிலைக் கல்வி வரை வழங்கும் கல்வி நிறுவனங்கள் அமைந்துள்ளன. ஐடிஈ கல்லூரி கிழக்கு, மெரிடியன் இளையோர் கல்லூரி, சிங்கப்பூர் தொழில்நுட்பம் மற்றும் வடிவமைப்பு பல்கலைக்கழகம், தெம்பினிஸ் இளையோர் கல்லூரி, தெமாசெக் இளையோர் கல்லூரி, தெமாசெக் பல்தொழில்நுட்பக் கல்லூரி மற்றும் விக்டோரியா இளையோர் கல்லூரி, 6 சர்வதேச பள்ளிகளான உலகலாவிய இந்திய சர்வதேசப் பள்ளி (GIIS), கிழக்கு கடற்கரை வளாகம், என்.பி.எஸ் சர்வதேசப் பள்ளி, செக்கோலா இந்தோனேசிய சிக்கப்புரா, வெளிநாடுவாழ் குடும்ப பள்ளி மற்றும் தென்கிழக்காசியாவின் ஐக்கிய உலக கல்லூரி வளாகம் மேலும் சிறப்புத் தேவையுடையோர் பள்ளி, கட்டோங் பள்ளி போன்ற மூன்றாம் நிலை கல்வி நிறுவனங்களும் இப்பிராந்தியத்தில் செயல்படுகின்றன.(APSN).
# கூவைனான்

**கூவைனான்** (*Huainan*, , *ஹுவைனான்*) என்ற ஆட்சியரங்கத் தலைமை சார்ந்த நகரமானது சீனக் குடியரசு, அன்ஹுயி மாகாணத்தில் உள்ளது. 2010 ஆம் ஆண்டின் மக்கள் தொகைக் கணக்கெடுப்பின்படி1,938,212 மக்கள் தொகை உள்ளது
# கூவைனான்

## நிர்வாகப் பிரிவுகள்

கூவைனானின் நிர்வாக அலுவலர்கள் ஏழு வகையான நிர்வாகப் பிரிவுகளைக் நிவகிக்கின்றனர். அதில் ஐந்து மாவட்ட அளவிலான நிர்வாகப் பிரிவுகளும், இரண்டு பாளையங்களும் (கவுண்டி) அடங்கும்.  
- பான்ஜி மாவட்டம் (潘集 区)
- சியேஜியாஜி மாவட்டம் (谢 家 集 区)
- டாடாங் மாவட்டம் (大通 区)
- பாகோங்ஷான் மாவட்டம் ( 八 公 山区)
- ஃபெங்டா கவுண்டி (凤台 县)
- ஷோ கவுண்டி ( 寿县)
- தியான்ஜியாங் மாவட்டம் (田家庵 区)
# கூவைனான்

## உயர் தொழில்நுட்ப வளர்ச்சி மண்டலம்

ஷானன் மாவட்டம் (山南 新区)
# கூவைனான்

## இவற்றையும் காண்க

- List of twin towns and sister cities in China
- Yuan You
- பெங்பு
- சுசோ, அன்ஹூயி மாகாணம்
- லுவான் (நகரம்)
- அன்ஹுயி மாகாணம்
- அன்கிங்
- லுவான் (நகரம்)
# சுசோ, அன்ஹூயி மாகாணம்

**சுசோ** எனும் ஆட்சியரங்கத் தலைமை சார்ந்த நகரம் சீனக் குடியரசு,அன்ஹுயி மாகாணத்தில் உள்ளது. இதற்கு முன்பு சுசோவ் என்று அழைக்கப்பட்டது. 2010 ஆம் ஆண்டின் மக்கள் தொகைக் கணக்கெடுப்பின் படி 5,352,924 மக்கள் இருந்தனர்.
# சுசோ, அன்ஹூயி மாகாணம்

## நிர்வாகம்

இதில் ஒரு மாவட்டம், நான்கு பாளையங்களையும் உள்ளடக்கியது.
- யாங்க்கியாவோ மாவட்டம் (埇 桥 区)
- டங்ஷான் கவுண்டி (砀山 县)
- சியாவோ கவுண்டி (萧县)
- லிங்பி கவுண்டி (ற்ற璧县)
- ஸி கவுண்டி (泗县)
# சுசோ, அன்ஹூயி மாகாணம்

## இவற்றையும் காண்க

- பெங்பு
- கூவைனான்
- லுவான் (நகரம்)
- அன்ஹுயி மாகாணம்
- அன்கிங்
- லுவான் (நகரம்)
# காளிபங்கான்

**காளிபங்கான்** (Kalibangān), தற்கால தார் பாலைவனத்தில் பாயும் காகர் நதியின் தென்கரையில் அமைந்த சிந்துவெளி பண்பாட்டுக் கள நகரம் ஆகும். காளிபங்கான் நகரம் ஹரப்பா 1 - 3சி இடைப்பட்டகாலத்தில் செழித்து இருந்தது.  
ராஜஸ்தான் மாநிலத்தின் தார் பாலைவனத்தில் உள்ள அனுமான்காட் மாவட்டத்தில் உள்ள பிலிபங்கான் வருவாய் வட்டத்தில் அமைந்துள்ளது. பிகானேர் நகரத்திலிருந்து 205 கி.மீ. தொலைவில் காளி பங்கான் அமைந்துள்ளது.  
பண்டைய திருஷ்டாவதி ஆறு மற்றும் சரசுவதி ஆறுகள் கூடுமிடத்தில் காளிபங்கானின் அமைவிடமாக கருதுகிறார்கள். சிந்து வெளி பண்பாட்டு காலத்திய காளி பங்கான் தொல்லியல் களத்தின் 34 ஆண்டு கால அகழாய்விற்குப் பின், முழு அறிக்கை இந்தியத் தொல்லியல் ஆய்வகம் 2003ல் வெளியிட்டது.  
லியுஜி பியோ தெஸ்சிதோரி எனும் இத்தாலிய இந்தியவியல் அறிஞரான லியுஜி பியோ தெஸ்சிதோரி (Luigi Pio Tessitori) என்பரால் கிபி 1887 - 1919களில் காளி பங்கான் அகழ்வாரய்ச்சி செய்யப்பட்டது.  
சிந்து வெளி பண்பாட்டுக் காலத்தின் போது, காளி பங்கான் நகரம், ஒரு மாகாணத்தின் தலைநகரமாக இருந்திருக்கும் என்றும் தொல்லியலாளர்கள் கருதுகிறார்கள். மேலும்
காளி பங்கான் அதன் தனித்தன்மையான பலிபீடங்களாலும், உலகின் முதன்மையான சான்றளிக்கப்பட்ட உழவு நிலங்களாலும் தனித்துவமாக திகழ்கிறது.  
காளிபங்கான் 1 என்ற பகுதி முந்தைய ஹரப்பா பண்பாட்டு காலத்தியது என கண்டுபிடிக்கப்பட்டுள்ளது. காளிபங்கானில் சுடுமண் எருது சிற்பம் கிடைத்துள்ளது.
காளிபங்கான் அகழாய்வில் சுடுமண் வளையல்கள் அதிக அளவில் கிடைத்துள்ளது.
இங்கு கிடைத்த உருளை வடிவ முத்திரைகளில் கைகளில் ஈட்டிகள் ஏந்திய ஒரு பெண் மற்றும் இரண்டு ஆண்கள் உருவங்கள் உள்ளது
# காளிபங்கான்

## தற்கால காளிபங்கான்

காளிபங்கான் எனும் சொல்லிற்கு கறுப்பு வளையல்கள் எனப்பொருள்படும். காளிபங்கான் தொல்லியல் களத்திற்கு அருகில் உள்ள பிலிபங்கான் என்ற நகரியமும் தொடருந்து நிலையமும் உள்ளது. பிலிபங்கான் என்பதற்கு மஞ்சள் வளையல்கள் எனப் பொருள்.  
காளிபங்கான் தொல்லியல் அகழாய்வில் கிடைத்த பொருட்களைக் கொண்டு, 1983ல், இந்தியத் தொல்லியல் ஆய்வகம் ஒரு அருங்காட்சியகத்தை நிறுவியுள்ளது.
# காளிபங்கான்

## இதனையும் காண்க

- அரப்பா
- மொஹெஞ்சதாரோ
- மெஹெர்கர்
- லோத்தல்
- தோலாவிரா
- இராக்கிகர்கி
- சிந்துவெளி நாகரிகத்தின் தொல்லியல் களங்கள்
# பொது நல வழக்கு, இந்தியா

**பொது நல வழக்கு** (Public interest litigation) இந்திய அரசியல் அமைப்பு சட்டப் பிரிவு 32ன் படி, பொதுமக்களின் நலத்தை பாதிக்கும் விடயம் குறித்து, பாதிக்கப்பட்டவரோ அல்லது வேறு ஒரு தனி நபரோ அல்லது தொண்டு நிறுவனமோ மாநில உயர்நீதிமன்றத்தில் வழக்கு தொடர்வதை குறிக்கும். சில நேரங்களில் பொதுமக்கள் உயர்நீதிமன்றங்களுக்கு அனுப்பும் ஆவணங்களின் அடிப்படையில், உயர்நீதிமன்றமே தன்னிச்சையாக பொதுநல வழக்கு தொடர்ந்து பொதுநலத்தை காக்க இயலும்.  
எடுத்துகாட்டாக அரசு நிலங்கள் ஆக்கிரமிப்பு, பொது நீர் நிலைகள் ஆக்கிரமிப்பு, கொத்தடிமை வேலை, ஆற்று மணல் திருட்டு, கல் குவாரியில் கல் திருட்டு, சாயப்பட்டறை கழிவு நீரை வடிகால்களில் வெளியேற்றுவது, குழந்தை தொழிலாளர்கள், சுற்றுச் சூழல் பாதிப்பு, தாழ்த்தப்பட்டோர் மீது - சக கிராமத்தார் செய்யும் கொடுமைகள் குறித்து பொதுநல வழக்குகள் தொடரலாம்.
# ரோமப் பண்பாடு

ஐரோப்பாவிலும் மத்தியதரைக் கடல் பகுதியிலும் பரவியிருந்த ஒரு முன்னாள் ஏகாதிபத்திய அரசு ஆகும். இது பிரித்தானியா, ஸ்பெயின், போர்த்துக்கல், பிரான்சு, இத்தாலி, கிரேக்கம், துருக்கி, ஜேர்மனி மற்றும் எகிப்து என பல்வேறு நாடுகளையும் தனது கைவசம் வைத்திருந்த பண்டைக் காலத்து மாபெரும் பேரரசாகும். ரோமப் பேரரசானது 500-ஆண்டுகள் பழமை வாய்ந்த ரோமக் குடியரசை (கிமு 510 – கிமு 1ம் நூற்றாண்டு) அடுத்து ஆட்சிக்கு வந்தது. உள்நாட்டுப் போர்களால் இப்பேரரசு வலிமை குன்றி பின்னர் பைசண்டைன் பேரரசாக கொன்ஸ்டண்டினோபிள் வீழ்ச்சி (1453) வரை ஆட்சியில் இருந்தது. குடியரசில் இருந்து பேரரசாக மாறிய காலப்பகுதி பலராலும் பலவிதமாகத் தரப்பட்டுள்ளது. கிமு 44 இல் ஜூலியஸ் சீசர் பேரரசின் மன்னனாக முடிசூடல், சீசரின் வாரிசான ஆகுஸ்டஸ் செப்டம்பர் 2, கிமு 31 இல் ஆக்டியம் போரில் வென்றமை ஆகியவை சிலவாகும்.
குடியரசாக இருக்கும் போது ரோமின் விரிவாக்கம் இடம்பெற்றது. ஆனாலும் அதன் உச்ச நிலை டிராஜான் என்ற பேரரசின் காலத்தில் ஏற்பட்டது. இவனது காலத்தில் ரோமப் பேரரசு அண்ணளவாக 5,900,000 கி.மீ.km² (2,300,000 sq மைல்) நிலப்பரப்பைக் கொண்டிருந்தது. இவ்வளவு பரந்த நிலப்பரப்பை பல நூற்றாண்டுகளாக இப்பேரரசு கொண்டிருந்தமையால், மொழி, சமயம், கட்டிடக்கலை, மெய்யியல், சட்டம், மற்றும் அரசுத் துறைகளில் இதன் செல்வாக்கு இன்று வரையில் மிகுந்து காணப்படுகிறது.
ரோமப் பேரரசின் முடிவு காலம் கிட்டத்தட்ட செப்டம்பர் 4 கிபி 476 ஆகக் கணிக்கப்பட்டுள்ளது. இக்காலப்பகுதியில் மேற்கு ரோமப் பேரரசின் கடைசி மன்னன் ரொமூலஸ் ஆகுஸ்டஸ் என்பவன் பதவியில் இருந்து இறக்கப்பட்டான். ஆனாலும் பதிலுக்கு எவரும் நியமிக்கப்படவில்லை. இந்நாளுக்கு முன்னர் ரோமப் பேரரசு மேற்கு, கிழக்கு என இரண்டாகப் பிரிந்திருந்தாலும் டயோகிளேசியன் என்ற கடைசிப் பேரரசன் கிபி 305 ஆம் ஆண்டில் இளைப்பாறும் வரையில் அவனே முழுமையான பேரரசின் கடைசி மன்னனாக இருந்தான். மேற்கு ரோமப் பேரரசு 5ம் நூற்றாண்டில் வீழ்ச்சியடைந்தது. பைசண்டைன் பேரரசு என அழைக்கப்படும் கிழக்கு ரோமப் பேரரசு 1453 இல் ஓட்டோமான் பேரரசிடம்வீழ்ச்சியடையும் வரையில் கிரேக்க-ரோமன் சட்டபூர்வ மற்றும் கலாசார பாரம்பரியத்தைப் பேணி வந்திருந்தது.
# உகு

**உகு (Wuhu**) என்பது சீனக் குடியரசு, அன்ஹுயி மாகாணத்தில் உள்ள ஒரு நகரப் பிரிவு ஆகும். 2014 ஆம் ஆண்டின் மக்கள் தொகைக் கணக்கெடுப்பின்படி 3,617,000 மக்கள் தொகை இருந்தனர்.
# உகு

## நிர்வாகம்

| சன்சன் மாவட்டம் | 15,000 | 241080 |  |
| --- | --- | --- | --- |
| யீஜியாங் மாவட்டம் (弋江区) | 328,000 | 241002 |  |
| சின்கு மாவட்டம்(镜湖区) | 555,000 | 340202 |  |
| ஜியுஜியாங் மாவட்டம் (鸠江区) | 61,000 | 241000 |  |
| உகு மாவட்டம் (芜湖县) | 299,000 | 241100 |  |
| பன்சாங் பாளையம்(கவுண்டி) (繁昌县) | 268,000 | 241200 |  |
| நான்லிங் பாளையம் (கவுண்டி) (南陵县) | 550,500 | 241300 |  |
| உவே பாளையம் (கவுண்டி) (无为县) | 1,033,000 | 238300 | } |
# உகு

## பொருளாதாரம்

அன்ஹூயி மாகாண தலைநகரான ஹீஃபிக்குப் பின்னர் இது இரண்டாவது பெரிய நகரம் ஆகும். 2015 இல், உகுவின் மொத்த உள்நாட்டு உற்பத்தியில் ரென்மின்பி 269.9 பில்லியனை அடைந்தது. அதன் தனிநபர் வருமானம் ரென்மின்பி 67,250 (~ $ 9,765). ஆகும்.
# வியட்நாமியப் பல்லூடகக் கூட்டிணையம்

**வியட்நாம் பல்லூடகக் கூட்டிணையம்** *(Vietnam Multimedia Corporation)* (வியட்நாம் தொலைக்காட்சிக் கூட்டிணையம் (VTC))என்பது 1988 பிப்ரவரியில் நிறுவப்பட்ட ஒரு பல்லூடக்க் கூட்டிணையம் ஆகும். இதற்குத் தொலைக்காட்சி நிலையங்களைக் கட்டியமைக்கும் பணி தரப்பட்டது. இதை (VTC)) 2003 ஜூலையில் வியட்நாம் அஞ்சல், தொலைவரித் துறை விலைக்கு வாங்கியது.
# வியட்நாமியப் பல்லூடகக் கூட்டிணையம்

## தோற்றம்

அஞ்சல் அமைச்சகம் (வியட்நாம் தொலைத்தொடர்புகள்) 1988 பிப்ரவரியில் தொலைக்காட்சி ஒளிபரப்பை (வியட்நாம் தேசியத் தொலைக்காட்சி) நிறுவியது. இதுவே பின்னர் வியட்நாம் தொலைக்காட்சி கூட்டிணையமாக (VTC) மாறியது.இது 1992 செப்டம்பரில் தொழில்நுட்பத் தகவல், வளர்ச்சிக்கான முதலீட்டுக் குழுமமாக (INTEDICO) பண்பாட்டு (தகவல்) அமைச்சகத்தின் கீழ் இயங்கலானது. பிறகு, 1993 நவம்பரில் வியட்நாமில் தொலைக்காட்சித் தொழில்நுடப வளர்ச்சிக்கான முதலீட்டுக் குழுமமாக மாறியது. இது 1996 திசம்பர் 10 இல் TELEXIM RATIMEX உடன் இணைந்தது (முடிபு எண் 918 - QD / தொகு-வியட்நாம் தொலைக்காட்சி). மேலும் சில சட்டவியலான மாற்றங்கள் 2003 இல் (முடிபு எண் 129/2003/QD- TTg 26 ஜூன் 2003)இல் மேற்கொள்ளப்பட்டன. பின்னர், 2005 இல் INTENDICO அர்சு தாய்க்குழுமத்தின் பகுதியாகியது, அதாவது தொலைத்தொடர்பு கூட்டிணையத்தின் பகுதியாக (முடிபு எண் 192/2005/QD-TTg 29 ஜூலை 2005) மாறியது.
# வியட்நாமியப் பல்லூடகக் கூட்டிணையம்

## தொலத்தொடர்புக் கூட்டிணையத்தின் துணைக் குழுமங்கள்

இதன் துணைக்குழுமங்களாவன:  
- VTC நகர்பேசி நிறுவனம்
- VTC எண்மத்தொடர்பு (Digicom) நிறுவனம்
- எண்மத் தொலைக்காட்சி நிறுவனம்
- VTC தொழில்நுட்ப, எண்ம உள்ளடக்கக் குழுமம் (VTC Intecom)
- தொலைதொடர்புக் கூட்டிணையம் VTC.
- கூட்டிணையத் தீர்வுகள் வ-து, VTCதொலைத்தொடர்புகள் தொழில்நுட்ப உறுப்பினர்
- வரம்புறு குழுமம், VTC நடுவண் பல்லூடகத் தொலைத்தொடர்புகள் உறுப்பினர்
- வரம்புறு குழுமம் , VTC பல்லூடகத் தெற்குத் தொலைதொடர்புகள் உறுப்பினர்
- தொலைக்காட்சி ஊடக வளர்ச்சிக் குழுமம் (CTC)
- VTC (தொலைத்தொடர்புக் கருவிகள்) தொழில்வணிகக் கூட்டிணையம்
- VTC (மின்ன்னியல் ஊடகம்) கூட்டுப் பங்குவணிகக் குழுமம்
- மின்னனியல் கூட்டிணையம், வியட்நாம் வடத் தொலைக்காட்சி
- சேவைக் கூட்டிணையம் (பன்னாட்டு ஒத்துழைப்பு)
- தொலைக்காட்சித் தொழில்நுட்பப் பரிமாற்றக் குழுமம் – VTC தொலைத்தொடர்புகள்
- VTC தொலைக்காட்சிப் பொழுதுபோக்கு, வணிகநிகழ்ச்சித் தொழில்வணிக்க் குழுமம்
- தொலைத்தொடர்புகள் நட்புறவுக் கூட்டிணையம்
- VTC தொலைத்தொடர்புப் பள்ளி
- VTC கலைக்கூடம் (2010 பிப்ரவரியில் நிறுவப்பட்ட்து)
# வியட்நாமியப் பல்லூடகக் கூட்டிணையம்

## இணைய விளையாட்டுகள்

- *ஆப்பிரிக்கக் குழு*: மாசாங் மென்பொருள் (6 மே 2006).
- *இணையக் குரல்தேர்வு (Audition Online)*: T3 பொழுதுபோக்கு, இணைய யேதாங் (8 மே 2006). 2009 செப்டம்பரில் VTC நிறுவனமும் VinaGame நிறுவனமும் விளையாட்டை வெளியிடுவதில் உரிமைகோரி போராடின. இச்சிக்கல் *Game Gate* நிறுவனம் உருவாக வழிவகுத்தது.
- *Cross-fire* and MMOFPS *Special Force of the FPT* (SF); *Sudden Attack* (SA); the *VinaGame*; *Cross Fire* (CF), the VTC game. இந்த மூன்று விளையாட்டுகளில் (SF, SA,CA ஆகியவற்றில்) CF மிகவும் விரும்பிப் பலர் விளையாடிய விளையாட்டாகும்.
- *FIFA Online 2* (*FIFA 1* இந்தோனேசியாவில் இணையத்தில் வெளியிடப்பட்டது).
- *Atlantica Online*, இந்தக் கட்டற்ற MMORPG விளையாட்டு, உலகில் மிகச் சிறந்ததாகும், 2008.
- *Kart Rider* ( இது 2010 ஜூலையில் விற்பனையில் இருந்து நீக்கப்பட்டது).
# வியட்நாமியப் பல்லூடகக் கூட்டிணையம்

## VTC கலைக்கூட இணைய விளையாட்டுகள்

- *படையணி (Squad)*: இது ஒரு தனியர் முப்பருமானத்தில் துப்பாக்கி சுடுதல் விளையாட்டு ஆகும்(MMOFPS); இது எமஜெண்ட் குழுமத்தின் கேம்பிரியோ லைட்சுபீடு தளத்தில் விளையாட்டுப் பொறியால் (game engine) கட்டியமைத்தது. இது முப்பருமானத்தில் அமைந்த கருப்பு நாவாய்ப்படை கருப்பொருள் உள்ளடக்கம் உள்ள இயல்பான விளையாட்டாகும்.
- *தலைமுறை 3 (Generation 3)*:இது மைக்ரோசாப்ட் சில்வர்லைட் தளத்தில் கட்டியமைத்த விளையாட்டு ஆகும். இது ஐரோப்பிய இடைக்கால நம்பவைக்கும் ஒக்கியாத்து எனும் வீரனின் கதையை நவில்கிறது. இதில்கால்மார், தார்கார்து, நார்வேல்சு ஆகிய மூன்று நாடுகள் அடங்கும். இதில் விளையாடுபவர்கள் ஊழலை எதிர்க்கும் படைதளபதிகளாக விளையாடி மூன்று நாடுகளை ஒற்றுமைப்படுத்துகின்றனர்.
- *கடல்வண்ணங்கள் (Colours of Ocean)*: இது இளைஞருக்கான கட்டற்ற சமூக வளர்ச்சி விளையாட்டு.
- *அரியகாட்சி (Showbiz)*:இது இசை ஆர்வலருக்கான சமூக விளையாட்டு.
- *சுற்றுலா 247 (Tour 247)*: இது சுற்றுலா மேலாண்மை சார்ந்த, சுற்றுலா விரும்பிகளுக்கான சமூக மேலாண்மை விளையாட்டு.
# வியட்நாமியப் பல்லூடகக் கூட்டிணையம்

## பிற ஆக்கங்கள்

VTC நிறுவனத்தின் பிற ஆக்கங்களாவன: செய்தித் தாள்கள், தொகா இதழிலும் இணையத் தொலைக்காட்சியிலும் செய்தி நிகழ்ச்சிநிரல்கள்; நகர்பேசி சேவையை ஏற்றவல்ல படிமங்களும் குரலொலிகளும்; இணைய வங்கி, இலவசக் கட்டணத் தொகைசெலுத்த இணையதளம்; நகர்பேசிவழித் தொலைக்காட்சியும் ஊடாட்டத் தொலைக்காட்சியும்.
# ஆவிவேக மானி

**ஆவிவேக மானி** (*aeolipile* or *aeolipyle* or *eolipile*) அல்லது **ஈரோனின் இயந்திரம்** என்றும் அழைக்கப்படுகிறது, இது தகடில்லாத அமைப்பாகும், நீருள்ள கொள்கலனை சூடேற்றும் போது, துழலும் வகையில் அமைக்கப்பட்டுள்ளது. நீராவி விசைப்பீறியிலிருந்து சுழல்சக்கரம் (Turbine) வழியாக வெளியேறும் நீராவி, சுழல திருப்பு விசையை (Torque) உண்டாக்கும். அல்லது ஏவூர்திப் பொறி. முதலாம் நூற்றாண்டில் ரோமானிய எகிப்தைச் சேர்ந்த அலெசாண்டிராவின் ஈரோனால் இக்கருவி உருவாக்கப்பட்டது. பல வரலாற்றுப் பதிவுகள் இவருடைய கண்டுபிடிப்பை பாராட்டியுள்ளன.  
ஈரோனின் ஆவிவேக மானி இயந்திரமானது முதன்முதலில் பயன்படுத்தப்பட்ட நீராவிப் பொறியாகும். ஈரோனின் கண்டுபிடிப்புக்கு முன்பே முதலாம் நூற்றாண்டைச் சேர்ந்த மார்க்கஸ் விட்ருவியஸ் பொல்லியோவினால் இக்கருவி பற்றிய விளக்கம் தரப்பட்டது. ஆனால் சுழலும் பாகங்களைப் பற்றிய விளக்கம் அவரால் தரப்படவில்லை. இது இரண்டாம் மற்றும் மூன்றாம் நியூட்டனின் இயக்க விதிகள் அடிப்படையில் செயல்படுகிறது. சுழலும் அச்சுக்கு செங்குத்தாக செயல்படும் விசைப்பீறிகள், எதிரெதிர் திசையில் விசைகளை செயல்படுத்தி சுழலிணைத் திருப்புத்திறனை (Couple) அல்லது முறுக்கு விசையை (torque) உருவாக்குகிறது. இதனால் பாத்திரம் சுழலத் தொடங்குகிறது. சுழலும் பாத்திரத்தின் அடியில் ஒரு வெப்பப்படுத்தி மூலம் நீர் சூடாக்கப்படுவதாக ஈரோன் விளக்கினார்.
# ஆவிவேக மானி

## வரலாறு

(கிமு 285–222) ல் வாழ்ந்த செட்சிபியசு என்ற எகிப்திய கணிதவியலாளாின் காற்றழுத்தக் கருவிக்கான விளக்கத்திலிருந்து, ஈரோன் மற்றும் விட்றுவியசு ஆகியோர் காற்றழுத்தக் கருவிக்கான விளக்கப்படத்தை வரைந்தனர். செட்சிபியசு காற்றழுத்தத்தின் பயன் மற்றும் இறைப்பானின் பயன் பற்றி தனது கட்டுரைகளில் எழுதியிருந்தார்.
# ஆவிவேக மானி

## வரலாறு

### மார்க்கஸ் விட்ருவியசு பொல்லியோவின் விளக்கம்

கிமு 80 முதல் கிபி 15 வரை வாழ்ந்த மார்க்கசு விட்ருவியசு பொல்லியோ ஆவிவேக மானியைப் பற்றி விளக்கியுள்ளார். ஆவிவேக மானி
நீரை நிரப்பும் வகையில் சிறு துளையைக் கொண்ட உள்ளீடற்ற பாத்திரத்தால் ஆனது . நீரை சூடாக்கும் போது சிறிது சிறிதாக அழுத்தம் அதிகரித்து பாத்திரம் சுழலத் தொடங்குகிறது.
# ஆவிவேக மானி

## வரலாறு

### ஈரோனின் விளக்கம்

கிபி 10 முதல் 70 வரை வாழ்ந்த ஈரோன், நடைமுறையில் செயல்படுவதற்கேற்ற ஆவிவேக மானியை வடிவமைத்தார்.
# ஆவிவேக மானி

## ஆவிவேக மானியின் பொதுவான பயன்பாடு

பண்டைய காலத்தில் இக்கருவியின் பயன்பாட்டைப் பற்றி எந்தக் குறிப்பும் இல்லை, ஆனால் நவீன இயந்திரங்களை உருவாக்க முதற்படியாக இருந்தது என்பது உறுதியாகிறது.
# ஆவிவேக மானி

## மேலும் பார்க்க

- கதரீன் சில்லு (வாணவெடி)
- ஏவூர்திப் பொறி
- நீராவிப் பொறி
- நீராவி உந்துபொறி
# மலாக்கா விலங்கியல் பூங்கா

**மலாக்கா விலங்கியல் பூங்கா** (மலாய்: *Zoo Melaka*; ஆங்கிலம்: *Malacca Zoo* சீனம்: 马六甲动物园) என்பது மலேசியா, மலாக்கா, ஆயர் குரோ, தேசிய நெடுஞ்சாலை 143-இன் (Federal Route 143) இருமருங்கிலும் 54 ஏக்கர் பரப்பளவில் அமைந்துள்ள விலங்கியல் பூங்கா ஆகும்.  
இந்த விலங்கியல் பூங்காவில் 215 இனங்களைச் சேர்ந்த 1200-க்கும் மேற்பட்ட விலங்குகள் உள்ளன. சிலாங்கூர் மாநிலத்த்ல் உள்ள மலேசிய விலங்கியல் பூங்காவிற்கு அடுத்தபடியாக மலேசியாவின் இரண்டாவது பெரிய விலங்கியல் பூங்காவாகத் திகழ்கின்றது.  
2007-ஆம் ஆண்டு “மலேசியாவிற்கு வருக” (*Visit Malaysia*) என்ற பரப்புரை மூலம் உச்ச அளவாக 619,194 பார்வையாளர்கள் மலாக்கா பூங்காவிற்கு வருகை தந்துள்ளனர்.
# மலாக்கா விலங்கியல் பூங்கா

## வரலாறு

1963-ஆம் ஆண்டில் மலேசிய விலங்கியல் பூங்காவுடன் (*Zoo Negara*) இணைந்து இந்தப் பூங்கா அமைக்கப்பட்டது. ஆனால் 1979-ஆம் ஆண்டில் பூங்காவின் நிர்வாகம் மலேசியாவின் வனவிலங்கு மற்றும் தேசிய பூங்காக்கள் துறையால் நிர்வகிக்க அனுமதிக்கப்பட்டது.  
இதனால் இப்பூங்கா தனது நடவடிக்கைகளை மேம்படுத்தி பொதுமக்களின் பயன்பாட்டிற்கு நன்மை அளிக்கும் சேவைகளை அளித்து வருகிறது. இது 1987-ஆம் ஆண்டு ஆகத்து 13-ஆம் தேதி அப்போதைய மலேசியப் பிரதமர் மகாதீர் பின் முகமது அவர்களால் பொது மக்களுக்கு திறக்கப் படுவதற்கு முன்பாக ஒரு வனவிலங்கு மீட்பு தளமாகப் பயன்படுத்தப்பட்டது.  
இது பொதுமக்கள் பார்வைக்காக நீண்ட காலமாக திறக்கப்பட்டு இருந்தாலும், இன்றும் வன விலங்கு மீட்புப் பணிகள் மற்றும் விலங்கு சரணாலயப் பணிகளுக்கான மையமாகச் செயல்படுகிறது. தற்போது இப்பூங்கா பல பறவைகள், இருவாழ்வி, ஊர்வன, பாலூட்டிகள், பூச்சிகள் போன்றவற்றின் வாழிடமாக உள்ளது.
# மலாக்கா விலங்கியல் பூங்கா

## விலங்கியல் பூங்கா

அருகிவரும் இனமான சுமாத்திரா காண்டாமிருகங்களை (*Sumatran Rhinoceros*) காட்சிப் படுத்திய முதல் பூங்காவாக மலாக்கா விலங்கியல் பூங்கா திகழ்கிறது.  
வெள்ளைக் காண்டாமிருகம் (*White Rhinoceros*), ஆசிய யானைகள், சிவப்பு பாண்டா, மலேசியக் காட்டெருது, மறிமான் வ், அணில் குரங்கு, இந்திய மலைப் பாம்பு , சாம்பல் ஓநாய், மங்கோலியக் காட்டு குதிரை, பச்சை நிற மர மலைப்பாம்பு, ஒட்டகச்சிவிங்கி, நீல-மஞ்சள் மக்காவு பஞ்சவர்ணக்கிளி, இந்தோ சீனப் புலி, மலாய் புலி போன்ற உள்ளூர் மற்றும் வெளிநாட்டு விலங்கினங்களின் வாழிடங்களாகச் செயல்பட்டு வருகிறது.  
சராசரியாக ஒரு நாளைக்கு 1093 பார்வையாளர்கள் வீதம் வருடத்திற்கு 400,000 பார்வையாளர்கள் இப்பூங்காவிற்கு வருகை தருகின்றனர். பூங்கா திறக்கப்பட்டதில் இருந்து உச்ச அளவாக 2007-ஆம் ஆண்டில் ஒரு நாளைக்குச் சராசரியாக 1619 பார்வையாளர்களுடன் மொத்தம் 619,194 பார்வையாளர்கள் இந்தப் பூங்காவைப் பார்வையிட்டுள்ளனர்.
# மலாக்கா விலங்கியல் பூங்கா

## விலங்கியல் பூங்கா

### குளிர்ச்சியான மழைக் காடுகள்

2007-ஆம் ஆண்டில் மட்டும் இந்தப் பூங்கா 3.99 மில்லியன் மலேசிய ரிங்கிட் (**$** 886,666) வருவாய் ஈட்டியது. அதில் 130,000 ரிங்கிட் இலாபமாகக் கிடைத்தது. ஒரு ஆரோக்கியமான, குளுமைமிக்க பசுமையான பின்னணி இப்பூங்காவால் பராமரிக்கப் படுவதால் மிகவும் வெப்பமான கோடை காலங்களில் கூட குளிர்ச்சியான மழைக் காடுகளைப் போன்று அடையாளப் படுத்துவதற்கு இது உதவுகிறது.  
பார்வையாளர்கள் ஓர் இடத்திலிருந்து இன்னோர் இடத்திற்கு வருவதற்கு உதவக் கூடிய அமிழ் தண்டூர்தி வசதி செய்யப்பட்டு உள்ளது. அதன் கட்டண விலைகள் மலேசிய ரிங்கிட் 2-க்கும் குறைவாக உள்ளது. அதோடு மட்டும் அல்லாமல் உணவகங்கள், சிற்றுண்டிக் கூடங்கள் போன்றவை 'மரினா செனோராய்' அருகில் அமைந்துள்ளன.
# மலாக்கா விலங்கியல் பூங்கா

## ஈர்ப்புகள்

கீழ்க்காணும் சாட்சிகள் உள்ளிட்ட ஈர்ப்புகள் பூங்காவில் ஏற்படுத்தப்பட்டுள்ளன.  
- சிறு காட்டுப்பயணம்
- பல விலங்கின காட்சி
- யானைக்காட்சி
- யானை மற்றும் குதிரை சவாரி
- வெளியேறும் வாயிலில் உள்ள நினைவுப் பரிசகம்
- இரவுக் காட்சியகம்
# கந்திகோட்டா

**கந்திகோட்டா** (**Gandikota**) என்பது ஆந்திரப் பிரதேசத்தின் கடப்பா மாவட்டத்தில் ஜம்மமலமடுவில் இருந்து 15 கி.மீ. தொலைவில் பெண்ணாறுக்கு அருகிலுள்ள ஒரு கிராமமாகும்.  
கந்திகோட்டாவானது சக்திவாய்ந்த தெலுங்கு மரபினரான பெம்மாசனி மரபினரின் ஆட்சியின் கீழ் இருந்தது. இவர்களால் இங்கு கட்டப்பட்ட கோட்டையானது நாட்டின் மிக முக்கியமான கோட்டையாகவும் இருந்தது.
# கந்திகோட்டா

## சொற்பிறப்பு

கந்திகோட்டா என்ற பெயரில் உள்ள ‘கந்தி’ என்றால் தெலுங்கில் பள்ளத்தாக்கு என்று பொருள். கோட்டா என்றால் கோட்டை என்பதாகும். இங்கு ஒரு பெரிய பள்ளத்தாக்கு உள்ளதால் இப்படி அழைக்கப்படுகிறது. இங்கு பாயும் பென்னாறு நதியானது இங்குள்ள எர்ராமலையின் குறுக்கே ஓடுவதால் இந்தப் பள்ளத்தாக்கு ஏற்பட்டுள்ளது. பாறைகளை வெட்டி, அவற்றைக் கைகளால் அடுக்கி வைத்ததுபோல் உள்ளது. இங்கு சிவப்பும் மஞ்சளும் பழுப்புமாகப் பல்வேறு வண்ணங்களில் பாறைகள் மிக அழகாகக் காணப்படுகின்றன. இரண்டு பக்கமும் உள்ள பாறை அடுக்குகளுக்கு நடுவே 300 அடி பள்ளத்தாக்கில் பென்னாறு ஓடுவது அற்புதமான காட்சியாக உள்ளது. வனப்பகுதிகளில் அமைந்திருக்கும் இந்த அழகிய நிலப்பரப்பு பரந்த இயற்கை வளங்களைக் கொண்டுள்ளது.
# கந்திகோட்டா

## வரலாறு

### துவக்கக்கால வரலாறு

கந்திக்கோட்டா பகுதியின் சிறப்பை முதன்முதலில் கண்டறிந்து, கி.பி. 1123 ஆம் ஆண்டில் அருகில் உள்ள பொம்மனப்பள்ளியில் ஒரு மணல் கோட்டையை காபா ராஜா கட்டினார் இவர் கல்யாணியில் இருந்து ஆண்ட மேலைச் சாளுக்கிய மன்னனான அகவமல்ல சோமேஸ்வரனின் ஆதரவாளராவார்.  
இந்த கிராமமானது சிலகாலம் மைக்லினீனி நயாக்கர்களால் ஆளப்பட்டது. அதற்குப் பின்னரே பெம்மாசனி மரபினரின் ஆட்சியின்கீழ் ஆளப்பட்டது. அண்மையில், வரலாற்று ஆய்வாளரான ஓபுல் ரெட்டி என்பவர் கந்திக்கோட்டா சம்மந்தப்பட்ட ஒரு செப்பேட்டைக் கண்டுபிடித்தார். இதன் காலம் 16 ஆம் நூற்றாண்டுக்கு முற்பட்டதாகும்.  
கடப்பா மாவட்டத்தைச் சார்ந்த புகழ்பெற்ற தெலுங்கு கவிஞரான வேமனா, குறுகிய காலம் கந்திக்கோட்டாவில் வாழ்ந்ததாக நம்பப்படுகிறது.  
கந்திக்கோட்டாவை உலக பாரம்பரிய களமாக்கும் முயற்சிகள் முன்னெடுக்கப்படுகின்றன.
# கந்திகோட்டா

## முக்கிய கட்டுமானங்கள்

கோட்டை வளாகத்தில் இரண்டு பழங்காலக் கோயில்கள் உள்ளன இதில் ஒன்றான ரங்கநாதர் கோயில் மிகவும் பழமையானதாகவும் அழகான கட்டிடக்கலையுடனும் காட்சியளிக்கிறது. இன்னொன்றான மாதவ சுவாமி கோயில் கட்டிடக்கலையில் ஹம்பிக்கு ஈடாக இருக்கிறது. கோட்டையில் உள்ள ஜாமியா மசூதியை ஒட்டி மிகப் பெரிய தானியக் கிடங்கு ஒன்றும் உள்ளது. இந்தக் கோட்டைக்கு அரணாக இந்தக் கந்திகோட்டா பள்ளத்தாக்கு அமைந்துள்ளது. ஒவ்வொரு ஆண்டும் கோட்டையில் பாரம்பரிய விழா நடத்தப்படுகிறது.  
சிதிலமடைந்து காணப்படும் கோட்டையின் மதில் சுவரானது ஐந்து கி.மீ. சுற்றளவில் அமைந்துள்ளது. 20 அடி உயரத்தில் கோட்டையின் நுழை வாயில் உள்ளது. கோட்டையில் 101 இடங்களில் 40 அடி உயரத்துக்கு முகப்பு அமைப்புகள் உள்ளன. செங்கல்லால் கட்டப்பட்ட ஒரு பரந்த அரண்மனை மற்றும் ஒரு பழைய பீரங்கியும் உள்ளது.
# கந்திகோட்டா

## அணுகல் மற்றும் போக்குவரத்து

அருகில் உள்ள தொடர்வண்டி நிலையமானது கடப்பா மாவட்டத்தில் உள்ள முத்தனூரு (ரயில்வே குறியீடு: MOO) ஆகும் இது கந்திக்கோட்டாவிலிருந்து 26 கி.மீ. தொலைவில் உள்ளது. இந்த நிலையத்துக்கு கூட்டி சந்திப்பிலிருந்து இருந்து நிறைய ரயில்கள் உள்ளன.  
அருகிலுள்ள நகரம் ஜம்மளமடுகு ஆகும்.
ஜம்மளமடுகுவின் பழைய பேருந்து நிலையத்திலிருந்து (காந்தி சிலை ஜங்ஷன்) கந்திக்கோட்டாவுக்கு பேருந்துகள் உள்ளன.  
கோட்டைக்குள் நடந்துதான் செல்லவேண்டி இருக்கும். கோட்டைப் பகுதி பெரியதாக இருப்பதால் ஒரு வழிகாட்டியை வைத்துக்கொள்வது சிறந்தது.
# கந்திகோட்டா

## வளர்ச்சி

2015 நவம்பரில், ஆந்திரப்பிரதேச முதல்வர், சந்திரபாபு நாயுடு, ஆந்திரப் பிரதேசத்தின் அடுத்த முக்கிய சுற்றுலா மையமாக கந்திக்கோட்டையை வளர்ப்பதற்கான திட்டத்தைத் தீட்டியுள்ளார்.
# பொருத்தம்

**பொருத்தம்** (*Poruttham*) 1985 ஆம் ஆண்டு வெளிவந்த தமிழ் திரைப்படமாகும்.இத்திரைப்படத்தை மௌலி திரைக்கதை வசனம் எழுதி இயக்கியிருந்தார். இத்திரைப்படத்தில் நரேஷ்குமார், பூர்ணிமா, ரேகா ஆகியோர் நடித்திருந்தனர்.
# பொருத்தம்

## நடிகர்கள்

- நரேஷ் குமார்
- பூர்ணிமா
- ரேகா
- வினு சக்ரவர்த்தி
- ஒய். ஜி. மகேந்திரன்
- பாஸ்கர்
- டெல்லி கணேஷ்
- செந்தில்
- மனோரமா
- வனிதா
- ரேணுகா
- மௌலி
# பொருத்தம்

## பாடல்கள்

இத்திரைப்படத்திற்கு கங்கை அமரன் இசையமைத்திருந்தார். பாடல் வரிகளை வாலி, புலமைப்பித்தன், கங்கை அமரன், வைரமுத்து ஆகியோர் எழுதியிருந்தனர்.
1. புன்னகை ஒரு பூவோ - எஸ். பி. பாலசுப்பிரமணியம்
1. அன்ன நாமம் வழியவே
1. இசைத் தமிழ் மழையில்
1. கலையும் மேகங்களே, காதல்
1. ரகுவம்ச ராஜா
1. தலைவனே உன்முகம்
# வியட்நாம் ஒருங்கிணைப்பு நாள்

**ஒருங்கிணைப்பு நாள் (Reunification Day)** (*Ngày Thống nhất*), **வெற்றி நாள் (Victory Day)** (*Ngày Chiến thắng*) அல்லது **விடுதலை நாள் (Liberation Day)** (*Ngày Giải phóng* அல்லது *Ngày Giải phóng miền Nam*) அல்லது **தேச ஒருங்கிணைப்புக்கு தெற்கின் விடுதலைபெற்ற நாள்** (*Giải phóng miền Nam, thống nhất đất nước*) எனும் அலுவல்பெயர் உள்ள நாள் என்பது வியட்நாமில் ஒரு பொது விடுமுறை நாளாகும். இது வியட்காங் படையும் வடக்கு வியட்நாம் படையும் சாய்கோன் தலைநகரைக் கைப்பற்றிய நாளைக் குறிக்கிறது. சாய்கோன் வீழ்ந்த, 1975 ஏப்பிர்ல் 30 இல் இருந்து இது ஓ சி மின் நகரம் என வழங்குகிறது. இது வியட்நாம் போரின் முடிவைச் சுட்டுகிறது. வியட்நாம் போர் வியட்நாம் மொழியில் *Chiến tranh Việt Nam* (Vietnam War) அல்லது *Kháng chiến chống Mỹ cứu nước* ("அமெரிக்க முற்றுகையைத் தகர்த்த போர்") எனப்படுகிறது. இது வியட்ந்நம் ஒருங்கிணைப்புக்கான மாற்றக்காலத் தொடக்க நாளாகும். வியட்நாம் 1976 ஜூலை 2 இல் ஒருங்கிணைந்தது. அப்போது தென்வியட்நாம் குடியரசு, வடக்கு வியட்நாம் குடியரசு ஆகிய இரண்டின் புரட்சி அரசுகள் இணைந்து, தற்கால வியட்நாம் அல்லது வியட்நாம் சமவுடைமைக் குடியரசு உருவாகியது.  
இந்த விடுதலை நாள் பல்வேறு விழாக்களாகக் கொண்டாடப்படுகிறது.  
பன்னாட்டு புலம்பெயர் வியட்நாமியர்கள் இந்நாளை "**சாய்கோன் வீழ்ச்சி**", "**கருப்பு ஏப்பிரல்** *(Tháng Tư Đen)*" அல்லது ***தேசிய வெட்குதல் நாள் (Ngày Quốc Nhục)*** அல்லது ***தேசிய வருத்த நாள் (Ngày Quốc Hận)*** என நினைவுகூர்கின்றனர். இது புலம்பெயர் வியட்நாமியருக்கு தங்கள் அவலத்தின் நினைவுகூர் நாளாக அமைகிறது.
# வியட்நாமிய உடை

1950.]]  
**வியட்நாமிய உடை** *(Vietnamese clothing)* வியட்நாமில் அணியப்படும் மரபான உடையைச் சுட்டும்.
# வியட்நாமிய உடை

## வரலாறு

நிகுயேன் பேரரசில் சீனப் பாணி உடை வியட்நாம் மக்கள் மீது திணிக்கப்பட்டது. வைட் குமோங் மக்கள் காற்சட்டைகளை ஏற்றனர். வைட் குமோங் பெண்கள் தங்களது பாவாடைகளுக்கு மாற்றாக காற்சட்டைகள் அணிய வற்புறுத்தப்பட்டனர். சீனாவின் மிங் மரபு சார்ந்த ஃஏன் பேரரசு மேற்கச்சையும் (கஞ்சுகத்தையும்) காற்சட்டையையும் வியட்நாமியர் அணிந்தனர். 1920 இல், சீனப் பாணி உடையோடு, இறுகப் பொருத்திய குறுகிய உடைகள் அறிமுகப்படுத்தியபோது ஆவொ தாய் ( Ao Dai) உடை உருவாகியது.> வியட்நாமியர் அணியும் சாரோங் வகை உடைகளுக்கு மாற்றாக அணிய, சீனப் பாணிக் காற்சட்டைகளும் மேற்கஞ்சுகங்களும் 1774 இல் வூ வூவோங் பேரரசரால் ஆணையிட்டு கொள்முதல் செய்யப்பட்டன. சீனவகை காற்சட்டைகளையும் மேற்கஞ்சுகங்களையும் கட்டாயமாக அணியவேண்டுமென விடநாமிய நிகுயேன் அரசு ஆணையிட்டது. 1920 வரை வடக்கு வியட்நாமில் சில பகுதிகளில் தனியாக பிரிந்திருந்த சிற்றூர்க்குடில்களில் மகளிர் பாவாடை அணிந்துவந்துள்ளனர். நிகுயேன் தோங் அரசர் சீன மிங், தாங், ஃஏன் பேரரசு பாணி உடைகளை படை வீரர்களும் அரசு அலுவலரும் அணியவேண்டுமெனக் கட்டளையிட்டார்.
# வியட்நாமிய உடை

## உடைவகைகள்

- ஆவோ தாய் என்பது வியட்நாமியச் சிறுமியரின் இயல்பு உடை ஆகும்.
- ஆவோ கியாவோ பின் என்பது நிகுயேன் பேரரசுக்கு முன்பு அணியப்பட்ட குறுக்குப் பட்டை மேலணியாகும்.
- ஆவோ தூ தான் என்பது நான்கு பகுதி மகளிர் உடையாகும்; ஆவோங்கு தான் ஐந்து பகுதி மகளிர் உடையாகும்.
- யேம் என்பது சீன யேம் உடை (தூ தோவு) போன்ற மகளிர் உள்ளாடையாகும்.
- ஆவோ பா பா என்பது ஊரகத்தில் ஆடவரும் மகளிரும் அணியும் இருபகுதி உடையாகும்
- ஆவோ காம் அரச வழாக்களில் அணியும் அகல்கஞ்சுகம் ஆகும்; ஆவோ தே திருமண ஆடவர் உடையாகும்.
- தலையணிகளில் தின் தூ, போசு தாவு, செந்தரக் கூம்பு வடிவ நான்லா, விளக்குக் கவிப்பு வடிவ நான்குவாய் தாவோ ஆகியன் அடங்கும்.
- ஆவோ திராங் பாத் தூ என்பது குறுகிய ஆவோதிராங் உடையே ஆகும். இது வியட்நாம் புத்தமதக் கோயில்களில் உபாசகரும் உபாசிகரும் அணியும் மேலணியாகும். இது புத்தத் துறவிகள் அணியும் ஆவொ தாய் போன்ற குறுக்குப் பட்டை உள்ள வெளிர்நீல அல்லது பழுப்புநிற iஉடையாகும். ஆனால், இதில் கையுறைகள் இல்லாமல் உட்சட்டைப்பைகள் கொண்டிருக்கும்.இதற்கேற்ற காலுறைகள் இருந்தாலும் அவற்றைக் கட்டாயமாக அணிய வேண்டியதில்லை. இத்தகைய உடைகளை சாவோ தாய் கோயில்களில் காணலாம்.
- வியட்நாமியப் போருடைகளில் ஆவோ பா பாஎனும் கருப்புத் தளர்காலுறைகள், தேப் உலோப் எனும் தொய்வச் செருப்புகள், ஊரகக் கான்ரான் எனும் கைக்குட்டை ஆகியன அடங்கும்.
# வியட்நாமிய உடை

## 20 ஆம் நூற்றாண்டு

இருபதாம் நூற்றாண்டில் வியட்நாமியர் பன்னாட்டளவில் பரவலாக அணியபட்ட உடைகளை அணியலாயினர். ஆவோ தாய் உடை சாய்கோன் வீழ்ச்சிக்குப் பின்னர் தடைசெய்யப்பட்டது. என்றாலும் ஆவோ தாய் உடை அணியும் வழக்கம் மீண்டும் புத்துயிர்ப்பு பெற்றுள்ளது. இது இப்போது வெள்ளை நிறத்தில் உயர்நிலைப்பள்ளி மாணவியரால் அணியப்படுகிறது. பெண்வரவேற்பாளரு குழுமப் பெண்செயலர்களும் கூட ஆவோ தாய் உடையை அணிகின்றனர். தென்வியட்நாமிலும் வடக்கு வியட்நாமிலும் அணியும் உடைப் பாணிகள் வேறுபட்டுள்ளன. அண்மையில் ஆவோ தாய் உடையை மகளிரும், புத்தியற் கூட்டுடைகள் அல்லது ஆவோ காம்/ ஆவோ தே உடைகளை ஆடவரும் அணிகின்றனர்.
# லௌரியா-ஆராராஜ்

அமைவிடங்கள்]]  
**லௌரியா-ஆராராஜ்**, இந்தியாவின் பிகார் மாநிலத்தில், கிழக்கு சம்பாரண் மாவட்டத்தில் அமைந்த ஊராகும். பண்டைய லௌரியா ஆராராஜ் நகரம், இந்திய-நேபாள எல்லையின் அருகில் உள்ளது.  
லௌரியா ஆராராஜ் நகரம், கிமு 299 – 200ல் மௌரியப் பேரரசர் அசோகர் நிறுவிய தூபியால் புகழ் பெற்றது. இங்குள்ள தூபி மெருகேற்றிய வலுவான மணற்கல்லில் செதுக்கப்பட்டடது. இத்தூபியின் உயரம் 36.6 அடியும், சுற்றளவு 3.6 அடியும் கொண்டது.  
தூபியின் உச்சியில் இருக்க வேண்டிய சிங்கமுகச் சிற்பம் இல்லை எனினும், அசோகரின் ஆறு கல்வெட்டுக் குறிப்புகள் இத்தூணில் காணப்படுகிறது.  
இத்தூபியில், மௌரிய வம்ச மன்னர்களின் வரலாற்று குறிப்புகள் உள்ளது. இந்தியத் தொல்லியல் ஆய்வகம் இத்தூபியை பராமரிக்கிறது.
# லௌரியா-ஆராராஜ்

## பின்னணி

அசோகர் கலிங்கப் போரின் முடிவில் போர்களத்தில் கண்ட காட்சிகளைக் பார்த்து மிகுந்த துயரம் கொண்டார். பின் பௌத்த சமயத்தில் சேர்ந்து, மௌரியப் பேரரசு முழுவதும் கௌதம புத்தர் அருளிய தரும நெறிகளை, பிக்குகள் மூலம் பரப்பினார். பௌத்த உபாசகர்கள் வாழ்க்கை பின்பற்ற வேண்டிய தரும நெறிகள் குறித்து பேரரசின் அனைத்து திசைகளில் பாறைகளிலும், தூபிகளிலும், குகைச் சுவர்களிலும், அந்தந்தப் பகுதி மக்களின் வட்டார மொழிகளில் எழுதி வைத்தார்.
# லௌரியா-ஆராராஜ்

## இதனையும் காண்க

- லௌரியா நந்தன்காட்
- அசோகரின் தூண்கள்
- அசோகரின் பெரிய தூண் கல்வெட்டுக்கள்
- அசோகர் கல்வெட்டுக்கள்
- பௌத்த யாத்திரைத் தலங்கள்
- பௌத்த தொல்லியற்களங்கள்
# அடி குழாய் இறைப்பி

**அடிகுழாய் இறைப்பி** (*hand pump*) என்பது திரவங்களை ஒரு இடத்திலிருந்து மற்றொரு இடத்திற்கு கைமுறையாக நகர்த்துவதற்குப் பயன்படும் ஓர் இயந்திரம் ஆகும். இதில் கைப்பிடியை மேல் நோக்கி தூக்கும் போது உந்து தண்டு கீழ்நோக்கி நகரும். அப்போது உந்து தண்டோடு பொருத்தப்பட்டிருக்கும் அடைப்பான் திறந்து கொள்ளும். கீழ்ப் பகுதியில் இருக்கும் அடைப்பான் மூடியிருக்கும். கைப்பிடி கீழ்நோக்கி நகரும்போது உந்து தண்டோடு பொருத்தப்பட்டிருக்கும் அடைப்பான் மூடிக்கொள்ளும். கீழ்ப் பகுதியில் இருக்கும் அடைப்பான் திறந்து கொள்ளும். இதனால்தண்ணீர் மேலேறுகிறது.
# அடி குழாய் இறைப்பி

## வரலாறு

முந்தைய நாட்களில் உலகளவில் ஒரு வகையான கையால் இயங்கும் நீர் அடி குழாய் அல்லது 'பிட்சர் குழாய்' பொதுவாக நீர் விநியோகத்திற்காக சமூக நீர்க் கிணறுகளில் நிறுவப்பட்டது. அன்றைய தொழில்நுட்பத்தின் உச்சமாகக் கருதப்பட்ட இந்த பம்புகள், இன்றும் பல கிராமங்களில் தண்ணீர் தேவையைப் பூர்த்தி செய்கின்றன.
# ஜி. பாலகிருட்ணன்

**கார்ட்டூனிஸ்ட் பாலா** என்று பொதுவாக அறியப்படும் **ஜி பாலகிருட்ணன்** (தமிழ்நாடு, இந்தியா) ஒரு கேலிச் சித்திர வரைஞர் மற்றும் ஊடகவியலாளர். இவர் குமுதம் இதழில் கார்ட்டூனிஸ்ட் ஆகவும் ஊடகவியலாளராகவும் 12 ஆண்டுகளுக்கு மேல் பணி புரிந்தார். பின்னர் தனியாக லைன்ஸ்மீடியா என்னும் இணைய ஊடகத்தை நடத்தி வருகிறார். இவரது படைப்புக்கள் தமிழக மற்றும் நடுவண் அரசின் அரசியல்வாதிகளையும் ஆட்சியாளர்களையும் கடுமையாக விமர்சித்து அமைகின்றன.
# ஜி. பாலகிருட்ணன்

## கேலிச் சித்திரம் தொடர்பான கைது

நெல்லை மாவட்ட ஆட்சியர் அலுவலகத்தின் முன் கடன் தந்தவரின் தொல்லை தாங்க முடியாமல் கூலித்தொழிலாளி இசக்கிமுத்து, அவரது மனைவி மற்றும் இரு பிஞ்சுக்குழந்தைகள் என நான்குபேரும் தீக்குளித்து இறந்த சம்பவதத்தில் அரசின் செயலற்றதன்மையைக் கண்டித்து இவர் வெளியிட்ட ஒரு கேலிச் சித்திரத்துகாக இவர் நவம்பர் 2017 இல் கைது செய்யப்பட்டார். இவரது கைது பரந்த கவனத்தைப் பெற்றது. இவரது கைதை ஊடகவியலாளர்கள், சிவில் சமூக அமைப்புகள், சில அரசியல் கட்சிகள் கண்டித்து உள்ளன. அதிமுக மற்றும் பிஜேபி தலைவர்கள் ஆதரித்து உள்ளார்கள்.
# அங்காரா ஆறு (துருக்கி)

**அங்காரா நதி** என்பது துருக்கியின் அங்காராவின் மேற்கே ஒரு சிறிய நதி ( நீரோடை ) ஆகும். இது சாகர்யா நதியின் துணை நதியாகும் .  
அதன் துணை நதிகளில் ஒன்றான கியூபுக் புரூக், அங்காராவை கிட்டத்தட்ட பாதியாகப் பிரித்து பல அருகமைப் பகுதிகளைக் கடந்து செல்கிறது. நகரம் முழுவதும் கியூபுக ப்ரூக்கின் மீது பல பாலங்கள் கட்டப்பட்டுள்ளன. சில இடங்களில் அது முழுமையாக மூடப்பட்டும், சுரங்கப்பாதையால் உறையிடப்பட்ட நிலையிலும் உள்ளது.
# அங்காரா ஆறு (துருக்கி)

## வரலாறு

அங்காரா வரலாற்றுக்கு முந்தைய காலங்களில் நதியின் காரணமாக உருவான குடியிருப்புப் பகுதியாகும். இட்டைட்டுப் பேரரசானது ஆற்றின் கரையில் கி.மு. 2 ஆவது புத்தாயிரம் ஆண்டுகள் காலத்தில் அங்காராவில் குடியேறினர். கி.மு 334 ஆம் ஆண்டில் பேரரசர் அலெக்சாண்டர் இந்நகரைக் கைப்பற்றி ஆற்றில் ஒரு முக்கியமான வர்த்தக மையத்தை நிறுவினார். கிமு 25 ஆம் ஆண்டில் ரோமானியப் பேரரசர் அகஸ்டஸ் இந்த நகரத்தை ரோமானியப் பேரரசில் இணைத்து ரோமானிய மாகாணமான கலாத்தியாவின் தலைநகராக மாற்றினார். பைசண்டைன் காலத்தில் இந்த நகரம் அதன் முக்கியத்துவத்தைத் தக்க வைத்துக்கொண்டது. 1073 இல் அங்காராவை செல்யூக் துருக்கியர்கள் எடுத்துக் கொண்டனர். தைமூர் 1402 ஆம் ஆண்டில் அங்காரா போரில் ஆற்றங்கரையின் அருகே ஒட்டோமான் சுல்தான் பேய்சிட் I உடன் போராடினார். போரின் போது, தைமூர், ஆற்றின் கிளை நதிகளில் ஒன்றான கியூபிக் ப்ரூக்கிலிருந்து அனைத்து நீரையும் திருப்பி, பேய்சிட் I மற்றும் அவரது இராணுவத்தை (கீழ்நோக்கி இருந்தவர்கள்) தண்ணீரின்றி விட்டுவிட்டு, போரில் வெற்றி பெற்றார். கியூபக்-1 (1930-1936) மற்றும் கியூபக்-2 (1961-1964) அணைகள் கியூபக் புரூக்கில் கட்டப்பட்டன.
# அங்காரா ஆறு (துருக்கி)

## மாசுபாடு மற்றும் தூய்மைப்படுத்தும் முயற்சிகள்

கழிவுநீர் மற்றும் தொழில்துறை மாசுபடுத்தல்களால் நீண்டகாலமாக பாதிக்கப்பட்டுள்ளதால், இந்நதி நீர்ப்பாசனத்திற்கான ஒரு புதிய நீர் ஆதாரமாக இனி சாத்தியமில்லை, இருப்பினும், கீழ்நிலையில் நீர்ப்பாசனத்திற்கு பயன்படுத்தப்படுகிறது. வெப்பமான நாட்களில் ஏற்படும் துர்நாற்றம் மற்றும் ஆற்றில் இருந்து வெளியேறும் துப்புரவுப் பிரச்சினைகளுக்கு விடையிறுக்கும் வகையில், அங்காரா பெருநகர நகராட்சி 2006 ஆம் ஆண்டில் தூய்மைப்படுத்தும் திட்டத்தைத் திட்டமிடுவதற்கான பணியை ஆஸ்கி (ASKI) (அங்காரா நீர் மற்றும் கால்வாய் நிர்வாகம்) அமைப்பிற்கு வழங்கியது. இது நதியுடன் கழிவு நீரை இணைக்கும் அமைப்பாக இருந்தது. அனைத்து நீரும் கழிவுநீர் அமைப்புக்கு அனுப்பப்படும், நதி சில இடங்களில் முழுமையாக மூடப்படும், மற்றும் ஆற்றின் வழியாக ஓடும் ஒரே நீர் எந்த மழையும் இருக்கும். நதி வறண்டு போகும் என்பதால், இந்தத் திட்டம் மாசுபட்ட நீர்ப்பாசனப் பிரச்சினையை கீழ்நோக்கி நீக்கும். இந்த திட்டம் 2020 இல் முடிக்க திட்டமிடப்பட்டுள்ளது.
# பர்யாப் மாகாணம்

ஃபாரியப்பின் குடியேற்ற வரலாற்றானது பழமையானதாகவும் பல கட்டங்களைக் கொண்டதாகவும் உள்ளது. 2,500 ஆண்டுகளுக்கு முன்னர் யூதர்கள் வந்து கி.மு. 586 இல் குடியேறினர். இந்தப் பகுதி பாரசீக கட்டுப்பாட்டின் கீழ் இருந்தது, பின்னர் கி.மு. 326 ல் அலெக்சாந்தரின் வெற்றிக்குப் பின்னர் கிரேக்க ஆட்சியின்கீழ் வந்தது.பாரசீக ஆதிக்கமானது 3 ஆம் நூற்றாண்டு முதல் 7 ஆம் நூற்றாண்டு வரை மீட்கப்பட்டது.  
இசுலாமிய காலகட்டத்துக்கு முந்தைய கால கட்டமானது அரபு இஸ்லாமியர்களால் வட ஆப்கானித்தான் வெற்றி கொள்ளப்பட்டதுடன் (651-661 AD) முடிவடைகிறது. இந்தப் பகுதி "இரு பெரும் கலாச்சாரங்களான அரபு மற்றும் பாரசீக கலாச்சாரங்கள் தங்கள் அரசியல் மற்றும் புவியியல் மேலாதிக்கத்துக்கு மட்டுமல்லாமல், தத்துவார்த்த மேலாதிக்கத்திற்காகவும் போராடியதால் பிராந்தியமானது பரந்த போர்க்களமாக மாறியது." இதன் விளைவாக, பல நூற்றாண்டுகளாக இப்பகுதியில் நிலவிவந்த சொராட்டிரிய நெறி, பௌத்த சமயம், நெஸ்டோரியக் கிறித்துவம் மற்றும் பழங்கால பேகன் பழங்குடி வழிபாடு ஆகியவை அகற்றப்பட்டன. பல்வேறு இஸ்லாமிய வம்சங்கள் அதிகாரத்திற்கு உயர்ந்தன இது உள்ளூர் மக்களை பாதித்தது. அவை சஃபாரிட்ஸ், சாமனிட்ஸ், காஸ்நவிட்ஸ், செல்யூக் மற்றும் குரிட்ஸ் ஆகியவை ஆகும்.  
11 ஆம் நூற்றாண்டில் ஃபயப் வரலாறு செங்கிஸ்கானின் மங்கோலியப் படையெடுப்பினால் மீண்டும் மாறியது. அவர் வட பகுதியில் இருந்து நகர்ந்து வந்தபோது, மேமனா உட்பட்ட நகரங்கள் அழிக்கப்பட்டன, மக்கள் படுகொலை செய்யப்பட்டனர், தானியங்கள், வயல்கள், கால்நடைகள் போன்றவை கொள்ளையிடப்பட்டன அல்லது தீக்கிரையாயின. மேலும் பழங்கால நீர்ப்பாசன அமைப்புகள் அழிக்கப்பட்டன. செங்கிஸ் கானின் வம்சாவளிகளின் கட்டுப்பாட்டுக்குள் ஆமூ தாரியா ஆற்றின் வடக்கே புகாரா அல்லது சமர்கண்ட் ஆகியவற்றை மாற்றுத் தலைநகரங்களாகக் கொண்டு ஆட்சி உருவானது. அவர்கள் மேலதிகாரிகளிடம் மியன்மாவிலும் மற்ற இடங்களிலும் உள்ளூர் பழங்குடித் தலைவர்களின் சுயாட்சிக்கு அனுமதித்தனர். இந்த மரபுகள் 19 ஆம் நூற்றாண்டின் இறுதி வரை நீடித்தன.
# பர்யாப் மாகாணம்

## அரசியல் மற்றும் ஆட்சி

அப்துல் ஹக் ஷபாக்குடன் கார்ல் ஐகன்பெரி]]
இந்த மாகாணத்தின் தற்போதைய ஆளுநர் அப்துல் ஹக் ஷபாக்கின் 2007 ஆம் ஆண்டு முதல் இருந்துவந்தார். இவருக்கு பின் ஆமிர் லத்தீஃப் இருந்துவருகிறார்.  
இந்த மாகாணத்தின் தலையகரம் மயமான நகரம் ஆகும். மாகாணத்தின் அனைத்து சட்ட அமலாக்க நடவடிக்கைகளையும் ஆப்கானிய தேசிய காவல் துறையால் (ஏஎன்பி) கட்டுப்படுத்தப்படுகின்றது. காபூலின் உள்துறை அமைச்சகத்தின் பிரதிநிதியாக காவல் தலைவர் உள்ளார். ஏஎன்பி போன்றவற்றுக்கு நேட்டோ தலைமையிலான படைகளின் ஆதரவு உள்ளது.
# பர்யாப் மாகாணம்

## போக்குவரத்து

2014 மே முதல் மயானா விமான நிலையத்திலிருந்து வழக்கமான பயண சேவை வழங்கப்பட்டுவருகிறது.  
மாகாணத்தின் சாலை வசதியானது 2006 வரை முழுமையான பாதையமைப்பு இல்லாமல் இருந்தது.  
துர்க்மேனிஸ்தானின் அக்கினா மற்றும் இமாம்நஜர் இடையே ஒரு குறுகிய சர்வதேச தொடர்வண்டிப் பாதை இணைப்பு உள்ளது, இது டாம்மீர் இரயில் வலையமைப்பான அட்டமைராட்டை இணைக்கிறது.
# பர்யாப் மாகாணம்

## பொருளாதாரம்

மாகாணத்தின் பொருளாதாரமானது பெரிய அளவில் வேளாண்மை மற்றும் கால்நடை வளர்ப்பை ஆதாரமாகக் கொண்டுள்ளது. மேலும் ஃபாரிப் அங்கு உற்பத்தி செய்யப்படும் கம்பளங்களுக்காக புகழ்பெற்றதாக உள்ளது. மேலும் பாரம்பரியமாக பெண்களால் செய்யப்படும் கைவினைப் பொருட்களான கிலிம்களுக்கும் புகழ்பெற்றதாக உள்ளது. இந்த மாகாணத்தில் நிலக்கரி சுரங்கங்கள் உள்ளன, ஆனால் அகழ்வு குறைவாக உள்ளது.
# பர்யாப் மாகாணம்

## நலவாழ்வு

சுத்தமான குடிநீர் கிடைக்கும் குடும்பங்களின் எண்ணிக்கை 2005 இல் 23% என்ற நிலையில் இருந்து 2011 இல் 24% ஆக உயர்ந்தது. 2011 இல் நிகழ்ந்த பிரசவங்களில் 16% பயிற்சியுடைய தாதிகளின் உதவியோடு நிகழ்ந்தது. இது 2005 இல் 2% இருந்தது.
# பர்யாப் மாகாணம்

## கல்வி

ஒட்டுமொத்த எழுத்தறிவு விகிதம் (வயது 6+ ) 2011 இல் 18% ஆக உள்ளது.
# பர்யாப் மாகாணம்

## மக்கள் வகைப்பாடு

மாகாணத்தின் மொத்த மக்கள் தொகை 948,000, இது பெரும்பாலும் பழங்குடி மற்றும் கிராமப்புற சமுதாய மக்களைக் கொண்டது. மாகாணத்தில் வாழும் முக்கிய இனக்குழுக்கள் உஸ்பெகிகள், தாஜிக், பஷ்டூன், கசாரா மற்றும் பிறர். உஸ்பெக்ஸ் மற்றும் பஷ்டூன் ஆகியோருக்கு இடையில் அவ்வப்போது இன மோதல்கள் இடம்பெற்றுள்ளன.  
மாகாணத்தில் முதன்மையாக பேசப்படும் மொழிகள் தார் மற்றும் உஸ்பெக்கி ஆகியவை ஆகும். மாகாணத்தின் அனைத்து மக்களும் இஸ்லாமை பின்பற்றுகின்றனர், சுன்னிகள் பெரும்பான்மையினராக உள்ளனர், ஷியைட்டுகள் (ஷியாக்கள்) சிறுபான்மையினராக உள்ளனர். ஷியாக்கள் முக்கியமாக ஹஜராஸ் இனத்தவராக உள்ளனர்.
# பர்மிய தூபி

, பர்மிய அடுக்குத் தூபிக்களில் எஞ்சியுள்ள மிகப் பழைமையான ஒன்று]]  
பர்மிய அடுக்குத் தூபி என்பது ஒரு புத்த அல்லது பெளத்த சமயக் கோவிலாகும். இந்த கோவிலின் முக்கிய அம்சம் அதன் உயரிய தூண்
அல்லது கோபுரம் போன்ற அமைப்பாகும். பர்மிய அடுக்குத் தூபிக்கள் பொதுவாக புத்தமதத்துடன் தொடர்புபடுத்தப்பட்ட புராதன நினைவுச்சின்னங்கள் ஆகும். மியான்மரின் நிலப்பரப்பில் அடுக்குத் தூபிக்கள் முக்கியத்துவம் வாய்ந்தவை, இதனால் இந்த நாட்டிற்கு "அடுக்குத் தூபிக்களின் நாடு" என்ற பெயர் கிடைக்கப் பெற்றிருக்கிறது. மியான்மர் நாட்டின் பல நகரங்களில், குறிப்பாக மண்டலே மற்றும் பாகன் நகரங்களில், ஏராளமான அடுக்குத் தூபிக்கள் இருப்பதாக அறியப்படுகின்றன. இங்கு பருவகால அடுக்குத் தூபி திருவிழாக்கள் அங்கு புகழ்பெற்ற விழாவாகும்.  
பர்மிய தூபிகளை சுற்றிலும் சுற்றுச் சுவர் அமைக்கப்பட்டிருக்கும். இந்தச் சுற்றுச் சுவருக்கு அரன் (பாலியில் அரமா) என்றழைக்கபடும் மற்றும் கோவிலின் நான்கு திசைகளிலும் திசைக்கொன்றாக நான்கு வாயில்கள் இருக்கும். இந்த வாயில்களை மோக் (பாலியில் முக்கா) என்றழைக்கபடும்.
# பர்மிய தூபி

## சொற்கூறு

*சிதி.*]]
பாதோ சிறந்த உதாரணம்.]]  
பர்மிய மொழியில், தூபிகள் (பகோடாக்கள்) பலவிதமான சொற்கள் மூலம் அறியப்படுகின்றன. குடை போன்ற வடிவத்தை குறிக்கும் பாயா என்ற சொல் சமஸ்கிருததில் வரா என்ற சொல்லில் இருந்து வருகிறது மேலும் இந்தச் சொல் பகோடா - தூபியை குறிக்கிறது, பாயா என்பது புத்தகம் அல்லது புத்தரின் உருவங்கள், புத்தர், அரசர்கள், மற்றும் துறவிகள் ஆகியோரைக் குறிக்கும் குடை அல்லது பாயா, சிதி என்றழைக்கப்படுகிறது. சிதி (Zedi) என்ற சொல் இது பாலி மொழியில் சீதியாவில் இருந்து பெறப்பட்டது, குறிப்பாக மணி வடிவ தூபிகளைக் குறிக்கிறது, படோ என்பது குகைகளை ஒத்ததாக கட்டப்பட்ட வெற்று சதுர வடிவ வீடு அல்லது செவ்வக கட்டடங்களைக் குறிக்கிறது. இந்த இல்லம் புத்தரின் சித்திரங்களைக் கொண்டுள்ளது. பர்மிய தூபிகள் (பகோடாக்கள்) கியாங்கிலிருந்து வேறுபடுகின்றன, இது புத்தமத துறவிகள் தங்கும் மடாலயமாக பயன்பட்டது.
# பர்மிய தூபி

## வகைகள்

பர்மிய சிதிகள் பின்வரும் நான்கு வகைகள் உள்ளது.  
1. டத்தா சிதி (பாலி தாதுசீதியா) அல்லது தாத்தாவ் சிதி என்பது புனிதப்படுத்திய புத்தரின் விக்கிரக பீடத்தை குறிக்கும்.
1. பரிபாவக சிதி (பாலி பரிபோகசீதியா) என்பது புனிதப்படுத்திய புத்தர் அல்லது புனிதமான நபர்களின் ஆடைகள் மற்றும் பல பொருட்களைக் (கிண்ணங்கள், கயிறுகள் இன்னும் பிற.,) குறிக்கும்.
# பர்மிய தூபி

## ஹதி

பர்மிய தூபிகளில் மிக முக்கியமான தனித்துவ அம்சமாக இருப்பது ஹதி (Hti) என்று சொல்ல முடியும், ஏனெனில் இலங்கையில் இருக்கும் புத்த கோவில்களில் இதுபோன்ற ஒரு அமைப்பு இல்லை அதனால் இந்த ஹதி முக்கியத்துவம் வாய்ந்ததாகும், மேலும் லாவோடின் மற்றும் தாய் தூபிகளிலும் ஹதி என்ற ஒன்று இல்லை. இந்த ஹதி விலையுயர்ந்த கற்களால் அலங்கரிக்கப்பட்டிருக்கும். இந்த ஹதியின் முனை சின்புதாவ் *மதிப்பிற்குரிய வைர மொட்டு* என்று அழைக்கப்படுகிறது. மியான்மரில் உள்ள நான்கு பகோடா கட்டடக்கலை குழுக்கள்: மோன், பாமர் (பர்மான்ஸ்), ரகின் (அராகனீஸ்) மற்றும் ஷான் ஆகியோரால் கட்டப்பட்ட பகோடாக்களில் ஹதி காணப்படுகின்றன.
# பர்மிய தூபி

## மேலும் பார்க்க

- அடுக்குத் தூபி
- தூபித் திருவிழா
- மியான்மரில் பெளத்தமதம்
- மியான்மர் தமிழர்
# பர்மிய தூபி

## வெளிப்புற இணைப்புகள்

- யாகூவில் மியான்மரில் உள்ள தூபிகளின் படங்கள்
- கூகுளில் உள்ள பர்மிய தூபிகளின் படங்கள்
# தூபித் திருவிழா

அடுக்குத் தூபி திருவிழா என்பது அடுக்குத் தூபிக்களில் வரலாற்றை பற்றிய முக்கிய நிகழ்வுகளை நினைவுகூறும் மியான்மார் நாடு முழுவதும் கொண்டாடப்படும் ஒரு வழக்கமான திருவிழா ஆகும். அடுக்குத் தூபி திருவிழாக்கள் பர்மிய மதக் நாட்குறிப்பேட்டில் குறித்துள்ள தேதிகளில் மூலம் விழா நடத்தப்படுகின்றன மற்றும் பெரும்பாலும் வருடத்தில் பல நேரங்களில் ஒரு சில நாட்களில் நடைபெறுகின்றன. அடுக்குத் தூபி திருவிழாவின் முக்கிய நிகழ்வுகள் பொதுவாக உபோசதா (பெளத்த சப்பாத்) நாட்களோடு இணைந்திருக்காது, ஏனென்றால் அந்த நாட்களில் பக்தர்கள் புத்த மதத்தில் கூறியுள்ளபடி எட்டு அறிவுரைகளைக் கடைப்பிடிக்கின்றனர்.  
அடுக்குத் தூபி திருவிழாக்கள் இயற்கையோடு ஒன்றிய விவசாய காட்சிகள் (நாட்டுப்புற கண்காட்சிகள்) அல்லது கொண்டாட்டங்கள் போன்று ஒத்திருக்கும் மற்றும் இது பெரும்பாலும் நாட்டுப்ப்புற கிராம வாழ்க்கையையும், அவர்களின் தொண்மையான கலாச்சாரத்தை வெளிப்படுத்தும் விதமாகவும் அமைந்திருக்கும். அடுக்குத் தூபி திருவிழாக்களின் போது பொழுதுபோக்கு அம்சங்களுடன் தற்காலிக வியாபார சந்தைகள் ஏற்படுத்தப்பட்டிருக்கும். அங்கு பல வகையான கடைகள அமைத்து உணவுப் பொருட்கள் ஆரம்பித்து அனைத்து வகயான பொருட்களும் விற்கப்படும். இந்த சந்தை அடுக்குத் தூபி விழா நடைபெரும் கோவில் அருகிலே அமைக்கப்படும்.
# தூபித் திருவிழா

## முக்கிய அடுக்குத் தூபி திருவிழாக்கள்

### ஆனந்தா கோவில் திருவிழா

: (பாகன், மண்தாலே பிரதேசம்) - பியோத்
ஆனந்தா கோவில் மியான்மரில் உள்ள பகன்னில் அமைந்துள்ளது. இது ஒரு பெளத்த மதக் கோவிலாகும். இந்தக் கோவில் கி.மு 1105 ஆம் ஆண்டுவாக்கில் பாகன் வம்சாவழியில் வந்த கியான்சித்தா என்ற அரசரால் கட்டப்பட்டது. ஏறக்கிறைய 912 ஆண்டு தொண்மையானது. பகனில் இருக்கும் நான்கு புராதன கோவில்களில் இதுவும் ஒன்றாகும்.
# தூபித் திருவிழா

## முக்கிய அடுக்குத் தூபி திருவிழாக்கள்

### சிவேஜிகன் அடுக்குத் தூபித் திருவிழா

: (பாகன், மண்தாலே பிரதேசம்)
சிவேஜிகன் தூபி அல்லது ஷ்வேஜிகன் பாயா என்பது மியான்மரில் உள்ள பாகன் அருகிலுள்ள நியாங்-யூ என்ற இடத்தில் உள்ள ஒரு புத்த கோவிலாகும். இந்தக் கோவில், பர்மிய தூபிகளின் ஒரு முன்மாதிரி, சிறிய கோவில்கள் மற்றும் புனிதத் தலங்களால் சூழப்பட்ட மையப்பகுதியில் ஒரு வட்டமான தங்க இலை வடிவ தூண் கொண்டது.
# தூபித் திருவிழா

## முக்கிய அடுக்குத் தூபி திருவிழாக்கள்

### கயாகதியோ தூபி திருவிழா

(கயாகதோ, மோன் மாநிலம்) - நாதாவ்
கியாய்க்டியோ பகொடா அல்லது கியாய்க்டியோ புத்தர் கோயில் ( Kyaiktiyo Pagoda), தங்கப் பாறை என்றும் அழைக்கப்படுகிறது. இது மியான்மர் நாட்டில், மொன் மாநிலத்தில் அமைந்த சிறு புத்தர் கோயில். ரங்கூனிலிருந்து 210 கி. மீ., தொலைவில் அமைந்துள்ளது. இப்பாறைக் கோயில் கடல் மட்டத்துக்கு மேல் 3600அடி உயரத்தில் (1100 மீட்டர்) அமைந்துள்ளது. இப்பாறையின் உயரம் 7.3மீட்டர். கின்புன் என்ற கிராமத்திலிருந்து 16 கி. மீ., தொலைவில் தங்கப் பாறை அமைந்துள்ளது.
# தூபித் திருவிழா

## முக்கிய அடுக்குத் தூபி திருவிழாக்கள்

### சவேடகன் அடுக்குத் தூபி திருவிழா

(யங்கோன், யங்கோன் பிரதேசம்) - தாபாங்
சவேடகன் அடுக்குத் தூபி அதிகாரப்பூர்வமாக சவேடகன் சிதி டாவ் என்றும் சிறந்த டகன் தூபி அல்லது தங்கத் தூபி என்றும் அழைக்கப்படுகிறது. இந்தத் தூபி மியான்மர், ரங்கூனில் அமைந்துள்ள ஒரு தங்கமுலாம் பூசப்பட்ட தூபியாகும். இதன் மொத்த உயரம் 99 மீட்டர் உயரம் (325 அடி). பகோடா சிங்குட்தரா மலையில் அமைந்துள்ளது, கந்தாங்கி ஏரிக்கு மேற்காகவும், யாங்கன் நகர வானில் மிக உயர்ந்த கட்டிடமாக ஆதிக்கம் செலுத்துகிறது.
# தூபித் திருவிழா

## முக்கிய அடுக்குத் தூபி திருவிழாக்கள்

### பொததாங் அடுக்குத் தூபித் திருவிழா

([யங்கோன்]]) - நதாவ்
பொததாங் அடுக்குத் தூபி மியான்மரில் உள்ள யாங்கன் நகரில், ஆற்றங்கரை அருகில் அமைந்துள்ள பிரபலமான பெளத்த ஆலயம். பொதாதங் என்றும் அழைக்கப்படுகிறது. பொததாங் என்றால் ஆயிரம் வீரர்கள் என்பது பொருளாகும். இந்தத் தூபி 2500 ஆண்டுகளுக்கு முன்னர் மோன் இனத்தவரால் சவேடகன் அடுக்குத் தூபி அமைக்கப்பட்ட அதே காலத்தில் அமைக்கப்பட்டது.